CELEX: 62010CN0162
Language: et
Date: 2010-04-07 00:00:00
Title: Kohtuasi C-162/10: Eelotsusetaotlus, mille on esitanud High Court (Iirimaa) 7. aprillil 2010 — Phonographic Performance (Iirimaa) Ltd versus Iirimaa ja Attorney General

19.6.2010   
            
            
               ET
            
            
               Euroopa Liidu Teataja
            
            
               C 161/28
            
         
      Eelotsusetaotlus, mille on esitanud High Court (Iirimaa) 7. aprillil 2010 — Phonographic Performance (Iirimaa) Ltd versus Iirimaa ja Attorney General
      (Kohtuasi C-162/10)
      (2010/C 161/36)
      Kohtumenetluse keel: inglise
      
         Eelotsusetaotluse esitanud kohus
      
      High Court (Iirimaa)
      
         Põhikohtuasja pooled
      
      
         Kaebuse esitaja: Phonographic Performance (Iirimaa) Ltd
      
         Vastustajad: Iirimaa ja Attorney General
      
         Eelotsuse küsimused
      
      
                  1.
               
               
                  Kas hotellipidaja, kelle majutusruumides on telerid ja/või raadiod, millesse ta edastab ringhäälingusignaali, on Euroopa Parlamendi ja nõukogu 12. detsembri 2006. aasta kodifitseeritud direktiivi 2006/115/EÜ (1) artikli 8 lõike 2 tähenduses „kasutaja”, kes „edastab üldsusele” fonogrammi, mida võidakse mängida ringhäälingus?
               
            
                  2.
               
               
                  Kui vastus esimesele küsimusele on jaatav, kas direktiivi 2006/115/EÜ artikli 8 lõige 2 kohustab liikmesriike tagama õiguse saada hotellipidajalt õiglast tasu lisaks õiglasele tasule, mida maksab ringhäälinguorganisatsioon selle fonogrammi mängimise eest?
               
            
                  3.
               
               
                  Kui vastus esimesele küsimusele on jaatav, kas direktiivi 2006/115/EÜ artikkel 10 lubab liikmesriikidel vabastada hotellipidajad kohustusest maksta „ühekordset õiglast tasu” selle alusel, et tegu on „eraotstarbelise kasutamisega” artikli 10 lõike 1 punkti a tähenduses?
               
            
                  4.
               
               
                  Kas hotellipidaja, kelle majutusruumides on seadmed (välja arvatud teler või raadio) ja fonogrammid füüsilisel või digitaalsel kujul, mida saab selliste seadmete abil mängida või kuulata, on direktiivi 2006/115/EÜ artikli 8 lõike 2 tähenduses „kasutaja”, kes „edastab üldsusele” fonogrammi?
               
            
                  5.
               
               
                  Kui vastus neljandale küsimusele on jaatav, kas direktiivi 2006/115/EÜ artikkel 10 lubab liikmesriikidel vabastada hotellipidajad kohustusest maksta „ühekordset õiglast tasu” selle alusel, et tegu on „eraotstarbelise kasutamisega” artikli 10 lõike 1 punkti a tähenduses?
               
            
         (1)  Euroopa Parlamendi ja nõukogu 12. detsembri 2006. aasta direktiiv 2006/115/EÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas (kodifitseeritud versioon) (ELT L 376, lk 28).